钦定古今图书集成/理学汇编/文学典/第078卷 > 饶子仪
## 钦定古今图书集成/理学汇编/文学典/第078卷 > 饶子仪

按《江西通志》：“子仪，字元礼，临川人。从胡瑗孙复授经，
亲没不事科举。杨杰授以星历诸书，莫不洞究。结庵
凌云山，名曰葆光。杜门著书。临江守王说欲迎致军
学，郡守刘公臣曰：‘吾州有士如此，令他之，可乎’？乃迎
还，躬率诸生听讲说。崇宁初，诏举怀才抱艺、养素丘
园之士，郡以子仪应诏。所著《编年史要》，陈瓘为之序”，
谓其“事核旨密，有补于圣经。”又有《周易》《论语解》及诗、
文集。